Avocado: wakulima walia kufungiwa soko

Avokado: Wakulima walia kufungiwa soko 
WAKULIMA wa parachichi nchini wameelezea mahangaiko yao baada ya serikali kupiga marufuku uuzaji wa bidhaa hiyo katika nchi za nje. 
Wakulima wengi waliotegemea kupata riziki katika biashara hiyo wanasema hawana soko tangu mafuruku hiyo kutangazwa Januari 23, 2020. 
Baadhi yao wanaoendesha kilimo hicho katika maeneo ya Subukia, Rongai, Molo na Naivasha kwenye kaunti ya Nakuru, walisema matunda mengi yanaharibikia shambani jambo walilosema huenda likasababisha hasara hata zaidi siku zijazo. 
Serikali ilipiga marufuku uuzaji wa parachichi katika nchi za China na maeneo mengine katika bara Uropa kufuatia tabia ya wakulima kuvuna matunda hayo kabla hayajakomaa.